काउंसिल सदस्य के निधन पर कोर्ट में नहीं हुआ काम
जमशेदपुर | झारखंडबार काउंसिल के सदस्य सह अधिवक्ता श्याम सुंदर ओझा (78 वर्ष) के आकस्मिक निधन पर जमशेदपुर बार एसोसिएशन ने शोक व्यक्त करते हुए मंगलवार को न्यायिक कार्य से अपने को अलग रखा। दोपहर दो बजे बार भवन में अधिवक्ता श्याम सुंदर के निधन पर शोकसभा का आयोजन किया गया। बीमारी के कारण उनका सोमवार की सुबह निधन हो गया था। दूसरी ओर, जमशेदपुर व्यवहार न्यायालय के वरीय अधिवक्ता बीके पांडे का मंगलवार को निधन हो गया। वे जुगसलाई के रहने वाले थे। बार एसोसिएशन के महासचिव अनिल कुमार तिवारी ने उनके निधन पर गहरा दुख व्यक्त किया है। उन्होंने कहा कि अधिवक्ता के निधन से बुधवार को जमशेदपुर व्यवहार न्यायालय के दूसरी पाली का काम से अधिवक्ता अपने को अलग रखेंगे। दोपहर दो बजे बार भवन में शोक सभा का आयोजन किया जाएगा।
hin_Deva hin_Deva